
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 30 septembrie 2002

Nr. 29/290
RAPORT

                 asupra proiectului de Lege privind aprobarea Ordonanţei de urgenţă a Guvernului nr.62/2002 pentru modificarea Anexei nr. 1 

                 din Legea 290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, 

                 industriei alimentare şi Academiei de Ştiinţe Agricole şi Silvice Gheorghe Ionescu Şişeşti

Proiectul de Lege menţionat a fost înaintat Comisiei, prin adresa Biroului Permanent nr.330/24 iunie 2002, în vederea examinării în fond şi întocmirii raportului, în procedură de urgenţă.

Proiectul de Lege a fost avizat favorabil de către Comisia pentru buget, finanţe şi bănci şi de Comisia juridică, de disciplină şi imunităţi; Comisia pentru agricultură, silvicultură, industrie alimentară şi servicii specifice, a avizat favorabil proiectul de Lege, cu modificări. Consiliul Legislativ a avizat favorabil proiectul de Lege.

Proiectul de Lege priveşte aprobarea Ordonanţei de urgenţă a Guvernului pentru modificarea Anexei nr.1 din Legea nr.290/2002, în sensul că poziţia nr.16 din Anexă, referitoare la Institutul de Cercetări şi Amenajări Silvice, se elimină, acesta trecând din subordonarea Academiei de Ştiinţe Agricole şi Silvice în structura Regiei Naţionale a Pădurilor, ca unitate fără personalitate juridică. La solicitarea Universităţii “ Al. Ioan Cuza” Iaşi şi a Staţiunii  de cercetare-dezvoltare pentru Acvacultură şi Ecologie Acvatică Iaşi, cu avizul Ministerului Educaţiei şi Cercetări şi Academiei de Ştiinţe Agricole şi Silvice, s-a luat în dezbatere şi trecerea Staţiunii de cercetare-dezvoltare pentru Acvacultură şi Ecologie Acvatică Iaşi din subordonarea ASAS în structura şi administrarea Universităţii “Al. Ioan Cuza”  Iaşi, prin modificarea Anexei nr.6 a Legii nr.290/2002.  


Conform caracterului şi conţinutului său, proiectul de Lege face parte din categoria legilor ordinare, potrivit prevederilor art.72 din Constituţie.


La dezbaterea proiectului de Lege au participat ca invitaţi, în conformitate cu prevederile art.51 şi art.52 din Regulamentul Camerei Deputaţilor:    dl. Corega Constantin – secretar de stat şi dl. Ianoş Ioan – director general, în Ministerul Educaţiei şi Cercetării; dl Ionescu Ovidiu – secretar de stat în Ministerul Agriculturii, Alimentaţiei şi Pădurilor; dl. acad. Hera Cristian – preşedinte, dl. Sin Gheorghe – secretar general şi  dl. acad. Giurgiu Victor – preşedinte al secţiei de silvicultură, din Academia de Ştiinţe Agricole şi Silvice; dl Dumitru Gheorghe – director general şi dl Părnuţă Gheorghe – director ştiinţific de la Institutul de Cercetări şi  Amenajări Silvice. Au participat, de asemenea, dl. deputat Ianculescu Marian şi dl. deputat Niculescu Mihai de la Comisia pentru agricultură, silvicultură, industrie alimentară şi servicii specifice.

La lucrările Comisiei au fost prezenţi 21 deputaţi din totalul de 25 membri ai Comisiei.

Raportul Comisiei a fost adoptat cu 21 din voturile celor prezenţi (unanimitate).


Proiectul de Lege a fost adoptat de Senat în şedinţa din data de 17 iunie 2002.


În urma dezbaterii, Comisia propune admiterea, cu modificări, a proiectului de Lege.
I.AMENDAMENTE ADMISE

	Nr.crt
	Text adoptat de Senat
	Text propus de Comisie

(autorul amendamentelor)
	Motivare propunerii amendamentelor

	1.
	Titlul legii:

Lege privind aprobarea Ordonanţei de urgenţă a Guvernului nr.62/2002 pentru modificarea Anexei nr.1 din Legea 290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi Academiei de Ştiinţe Agricole şi Silvice Gheorghe Ionescu Şişeşti.


	Lege privind aprobarea Ordonanţei de urgenţă a Guvernului nr.62/2002 pentru modificarea Anexei nr.1 şi a Anexei nr.6 din Legea 290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi Academiei de Ştiinţe Agricole şi Silvice Gheorghe Ionescu Şişeşti,
(Autor: Dep. Anghel Stanciu – P.R.M.)


	

	2.
	Senatul adoptă prezentul proiect de lege:

ARTICOL UNIC. – Se aprobă Ordonanţa de urgenţă a Guvernului nr.62/2002 pentru modificarea Anexei nr.1 din Legea 290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi Academiei de Ştiinţe Agricole şi Silvice Gheorghe Ionescu Şişeşti, publicată în Monitorul Oficial al României, Partea I, nr.369 din 31 mai 2002.


	 ARTICOL UNIC. – Se aprobă Ordonanţa de urgenţă a Guvernului nr.62/2002 pentru modificarea Anexei nr.1 şi a Anexei nr.6 din Legea 290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi Academiei de Ştiinţe Agricole şi Silvice Gheorghe Ionescu Şişeşti, publicată în Monitorul Oficial al României, Partea I, nr.369 din 31 mai 2002, cu următoarele modificări şi completări:


	

	3. 
	Textele Ordonanţei de urgenţă adoptate de Senat:
Art.I Anexa nr.1 la Legea nr. 290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi Academiei de Ştiinţe Agricole şi Silvice Gheorghe Ionescu Şişeşti, publicată în Monitorul Oficial al României, Partea I, nr.369 din 31 mai 2002, se modifică, în sensul că poziţia nr.16, referitoare la Institutul de Cercetări şi Amenajări Silvice, se elimină.

Art. II În urma modificării prevăzute la art.I, Institutul de Cercetări şi Amenajări Silvice rămâne, ca unitate fără personalitate juridică, în structura Regiei Naţionale a Pădurilor.


	Nemodificat

Art. nou 

Art.I1 Anexa nr.6 la Legea nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi Academiei de Ştiinţe Agricole şi Silvice Gheorghe Ionescu Şişeşti, publicată în Monitorul Oficial al României, Partea I, nr.369 din 31 mai 2002, se modifică, în sensul că poziţia nr.6, referitoare la Staţiunea de Cercetare-dezvoltare pentru Acvacultură şi Ecologie Acvatică Iaşi, se elimină.

(Autor: Dep. Anghel Stanciu – P.R.M.)

Art. II În urma modificării prevăzute la art.I, Institutul de Cercetări şi Amenajări Silvice rămâne, ca unitate  cu personalitate juridică, în structura Regiei Naţionale a Pădurilor.

(Autor : Dep. Antonescu Napoleon – P.S.D)


	Pentru asigurarea funcţiilor de cercetare din domeniu în sistemul învăţământului universitar.

Pentru a putea beneficia de facilităţile prevăzute de Legea 290/2002 este necesară prevederea statutului juridic al unităţii, respectiv “cu personalitate juridică”.

	4.
	____


	Art. nou 

Art.II 1  Autoritatea publică centrală care răspunde de silvicultură coordonează, organizează şi îndrumă activitatea de cercetare ştiinţifică şi inginerie tehnologică în domeniu, sprijină  dezvoltarea acestora şi urmăreşte folosirea eficientă a rezultatelor obţinute în vederea fundamentării tehnico-ştiinţifice a măsurilor de gospodărire a pădurilor. 

(Autor: Comisia pentru agricultură, silvicultură, industrie alimentară şi servicii specifice)

Art. nou

Art.II2 Institutul de Cercetări şi Amenajări Silvice este în coordonarea ştiinţifică a Academiei de Ştiinţe Agricole şi Silvice şi beneficiază de facilităţile prevăzute la art.14, art.15, art.16 şi art.17 din Legea nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi Academiei de Ştiinţe Agricole şi Silvice Gheorghe Ionescu Şişeşti
(Autor: Comisia pentru agricultură, silvicultură, industrie alimentară şi servicii specifice)

Art.nou

Art.II 3 Prevederile art.13 (1) şi (2), Art.19 (2) şi art.20 din Legea nr. 290/2002 rămân aplicabile Institutului de Cercetări şi Amenajări Silvice. 

(Autorii: - Comisia pentru agricultură, silvicultură, 

industrie alimentară şi servicii specifice

                  - Dep. Anghel Stanciu – P.R.M.)

Art.nou

Art.II4 Terenurile forestiere aflate în administrarea Institutului de Cercetări şi Amenajări Silvice evidenţiate în SILV1 – EFF la data de 31.12.2001, au regimul juridic prevăzut de art.35 (2) din Legea nr.18/1991, republicată şi de Legea nr.213/1998 privind proprietatea publică şi regimul juridic al acesteia.

(Autor: Comisia pentru agricultură, silvicultură, industrie alimentară şi servicii)

Art.nou

Art.III În urma modificării prevăzută la Art..I1, Staţiunea de cercetare-dezvoltare pentru Acvacultură şi Ecologie Acvatică Iaşi trece ca unitate fără personalitate juridică în structura Universităţii “Al. I. Cuza” Iaşi şi în coordonarea ştiinţifică a Academiei de Ştiinţe Agricole şi Silvice Gheorghe Ionescu Şişeşti. 
(Autor: Dep. Anghel Stanciu – P.R.M. )

Art.nou

Art.III1 Staţiunea de cercetare-dezvoltare pentru Acvacultură şi Ecologie Acvatică Iaşi beneficiază de facilităţile prevăzute la art.14, art.15, art.16 şi art.17 din Lege nr. 290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi Academiei de Ştiinţe Agricole şi Silvice Gheorghe Ionescu Şişeşti.

(Autor: Dep. Anghel Stanciu – P.R.M. )


	Pentru precizarea atribuţiilor instituţiei coordonatoare.

Pentru încadrarea în sistemul unităţilor de cercetare-dezvoltare cu privire la facilităţile asigurate acestora prin lege.

Pentru stabilirea modului de evaluare şi atestare a unităţii de cercetare şi a personalului de conducere.

Pentru protecţia patrimoniului funciar al Institutului de Cercetări.

Precizarea statutului juridic al unităţii de cercetare-dezvoltare.

Pentru beneficierea de facilităţile asigurate de lege unităţilor de cercetare-dezvoltare.

  SECRETAR,

    Prof.univ.dr.ing. Anghel Stanciu 

